Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	15  / 0 	
Počet vyhodnotených pripomienok	15 	
		
Počet akceptovaných pripomienok, z toho zásadných	12  / 0 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	 	x 	
2 .	Ministerstvo vnútra Slovenskej republiky 	1 (1o,0z) 	 	 	 	
3 .	Ministerstvo financií Slovenskej republiky 	2 (2o,0z) 	 	 	 	
4 .	Ministerstvo kultúry Slovenskej republiky 	 	 	 	x 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	2 (2o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo obrany Slovenskej republiky 	1 (1o,0z) 	 	 	 	
9 .	Ministerstvo zahraničných vecí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	 	x 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	2 (2o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	 	x 	
23 .	Národný bezpečnostný úrad 	 	 	x 	 	
24 .	Národná banka Slovenska 	 	 	x 	 	
25 .	Podpredseda vlády SR pre ľudské práva a národnostné menšiny 	 	 	 	x 	
26 .	Odbor aproximácie práva sekcie vládnej legislatívy Úradu vlády SR 	 	 	x 	 	
27 .	Najvyšší kontrolný úrad Slovenskej republiky 	 	 	x 	 	
28 .	Najvyšší súd Slovenskej republiky 	 	 	x 	 	
29 .	Generálna prokuratúra Slovenskej republiky 	2 (2o,0z) 	 	 	 	
30 .	Konfederácia odborových zväzov Slovenskej republiky 	 	 	 	x 	
31 .	Asociácia zamestnávateľských zväzov a združení Slovenskej republiky 	 	 	x 	 	
32 .	Rada pre vysielanie a retransmisiu 	4 (4o,0z) 	 	 	 	
33 .	Republiková únia zamestnávateľov 	 	 	 	x 	
34 .	Centrum pre medzinárodnoprávnu ochranu detí a mládeže 	 	 	 	x 	
35 .	Ústredie práce, sociálnych vecí a rodiny 	 	 	 	x 	
36 .	Európske spotrebiteľské centrum 	 	 	 	x 	
37 .	Štátny dopravný úrad 	 	 	 	x 	
38 .	Odbor verejného obstarávania MŽP SR 	 	 	 	x 	
39 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
40 .	Odbor právnych služieb a odvolacích konaní 	 	 	 	x 	
41 .	Operačné stredisko záchrannej zdravotnej služby 	 	 	 	x 	
42 .	Asociácia záchrannej zdravotnej služby 	 	 	 	x 	
43 .	Detská fakultná nemocnica s poliklinikou Bratislava 	 	 	 	x 	
44 .	Detská fakultná nemocnica s poliklinikou Banská Bystrica 	 	 	 	x 	
45 .	Detská fakultná nemocnica Košice 	 	 	 	x 	
46 .	Slovenská aliancia zriedkavých chorôb 	 	 	 	x 	
47 .	osobný úrad 	 	 	 	x 	
48 .	státna športová reprezentácia 	 	 	 	x 	
49 .	odbor registratúr a správy dokumentov 	 	 	 	x 	
50 .	Verejnosť 	1 (1o,0z) 	 	 	 	
	SPOLU	15 (15o,0z) 	0 (0o,0z) 	19 	23 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	Čl. I bode 9 
V čl. I bode 9 odporúčame upraviť text takto: „Príloha vrátane nadpisu znie:“, keďže sa mení celý text prílohy. 	O 	A 	Návrh zákona upravený v zmysle pripomienky. 	
MF SR 	Všeobecne 
Žiadam, v súvislosti s rozšírením okruhu povinností poskytovateľov a následne zvýšením možností udelenia pokuty zo strany Rady pre vysielanie a retransmisiu, v doložke vybraných vplyvov (ďalej len „doložka vplyvov“) doplniť, že návrh môže mať mierne pozitívny vplyv na príjmovú časť rozpočtu Rady pre vysielanie a retransmisiu. Ak tento vplyv nie je možné v súčasnosti kvantifikovať, je potrebné toto konštatovanie tiež uviesť v doložke vplyvov poznámke časti A.3.  	O 	A 	Materiál upravený v zmysle pripomienky. 	
MF SR 	Všeobecne 
Návrh odporúčam zosúladiť s Legislatívnymi pravidlami vlády SR (napr. v názve slovo „zákon“ uviesť veľkými písmenami, v čl. I bode 5 za slovo „a“ vložiť slovo „za“, v bode 6 § 27a ods. 2 slovo „ich“ nahradiť slovom „jeho“, v bode 7 na konci za úvodzovkami vložiť bodku).  	O 	A 	Návrh zákona upravený v zmysle pripomienky. 	
MDVaRR SR 	K Čl. I bod 9. 
Novelizačný bod odporúčame formulovať takto: 
„9. Príloha vrátane nadpisu znie: 

Príloha k zákonu č. 308/2000 Z. z. 
Zoznam preberaných právne záväzných aktov Európskej únie 

Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (kodifikované znenie) (Ú.v. EÚ L 95/1, 15. 4. 2010).“. 
 	O 	ČA 	Návrh zákona upravený v zmysle pripomienky GP SR, MV SR, MO SR a ŠÚ SR. 	
MDVaRR SR 	K doložke zlučiteľnosti 
V bode 3. písm. a) doložky zlučiteľnosti odporúčame v súlade s Legislatívnymi pravidlami vlády SR slová „Zmluva o Európskom spoločenstve a Zmluva o Európskej únii“ nahradiť slovami „Zmluva o Európskej únii a Zmluva o založení Európskeho spoločenstva“. 	O 	A 	Doložka zlučiteľnosti upravená v zmysle pripomienky. 	
MO SR 	K bodu 9 
V súlade s bodom 41 prílohy č. 5 k Legislatívnym pravidlám vlády Slovenskej republiky odporúčame uvádzaciu vetu bodu 9 preformulovať takto: „Príloha vrátane nadpisu znie“ a následne uviesť celé znenie prílohy, keďže sa nahrádza celý názov smernice a nie len jednotlivé slová.  	O 	A 	Návrh zákona upravený v zmysle pripomienky. 	
ŠÚ SR 	K bodu 1 
Odporúčame na konci prvej vety pripojiť tieto slová: „vrátane poznámky pod čiarou k odkazu 8“ a druhú vetu odporúčame vypustiť. 
 	O 	N 	Čl. I. bod 1 bol upravený v zmysle pripomienky GP SR. 	
ŠÚ SR 	K bodu 9 
Odporúčame v súlade s bodom 41 prílohy č. 5 k Legislatívnym pravidlám vlády SR uviesť uvádzaciu vetu „Príloha vrátane nadpisu znie:“ a celú novú prílohu. 
 	O 	A 	Návrh zákona upravený v zmysle pripomienky. 	
GP SR 	1. K bodu 1 
Odporúčame vypustiť vetu „Poznámka pod čiarou k odkazu 8 sa vypúšťa.“, pretože na oznámenie Ministerstva zahraničných vecí Slovenskej republiky č. 168/1998 Z. z. o uzavretí Európskeho dohovoru o cezhraničnej televízii, ktorý je citovaný v poznámke pod čiarou k odkazu 8, odkazuje aj § 5 ods. 2 písm. a) a § 22 ods. 1 a 2 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. 	O 	A 	Návrh zákona upravený v zmysle pripomienky. 	
GP SR 	2. K bodu 9 
Znenie uvádzacej vety odporúčame upraviť takto: 
„9. Príloha vrátane nadpisu znie:“. 
 	O 	A 	Návrh zákona upravený v zmysle pripomienky. 	
RVR 	k bodu 2 
V bode 2. navrhujeme vypustiť druhú vetu v § 16 odsek 4. 

Odôvodnenie: Stanovenie zákonnej povinnosti zasielať písomne Rade pre vysielanie a retransmisiu štatistiku podľa prvej vety § 16 ods. 4 za každý kalendárny mesiac predstavuje podstatnú administratívnu záťaž pre poskytovateľov audiovizuálnej mediálnej služby na požiadanie. Pre účely kontroly dodržiavanie tejto povinnosti, ako aj pre účely vyplnenia dotazníku o plnení tejto povinnosti, ktorý Slovenskej republike zasiela Európska komisia najmenej raz za štyri roky, je postačujúcou povinnosť viesť túto štatistiku za každý kalendárny mesiac spolu s modifikovanou povinnosťou poskytovateľa audiovizuálnej služby na požiadanie podľa § 27a ods. 2 (viď pripomienku c. 2 k bodu 6) a síce zaslať túto štatistiku Rade na jej vyžiadanie do 15 dní. 
 	O 	A 	Návrh zákona upravený v zmysle pripomienky. 	
RVR 	k bodu 6 - c. 1 
V bode 6 navrhujeme doplniť do § 27a ods. 1 vetu, ktorá znie: 

„Rada môže s prihliadnutím na ekonomickú situáciu poskytovateľa audiovizuálnej mediálne služby na požiadanie, dostupnosť európskych diel alebo povahu tejto služby určiť poskytovateľovi audiovizuálnej mediálnej služby na požiadanie menší podiel európskych diel z celkového času programov ponúkaných v katalógu programov za kalendárny mesiac ako je podiel ustanovený v prvej vete; v prípade, že dôjde k zmene skutočností odôvodňujúcich zníženie podielu európskych diel z celkového času programov ponúkaných v katalógu programov za kalendárny mesiac, Rada môže tento podiel opätovne zvýšiť.“ 

Odôvodnenie: Článok 13 smernice o audiovizuálnych službách na požiadanie, ktorý predmetné ustanovenia transponujú do právneho poriadku Slovenskej republiky, požaduje aby členské štáty zabezpečili podporu Európskych diel v rámci audiovizuálnych mediálnych služieb na požiadanie - "pokiaľ je to možné a vhodnými prostriedkami". Vyššie uvedené doplnenia ustanovenia § 27a ods. 1 umožní Rade znížiť poskytovateľovi audiovizuálnej mediálnej služby na požiadanie podiel určený v § 27a ods. 1 v prípade, ak je to odôvodnené vzhľadom na jeho ekonomickú situáciu, dostupnosť európskych diel alebo povahu služby. Obdobný postup je podľa § 23 ods. 2 v súčasnosti možný aj pri vysielateľoch televíznej programovej služby, pričom podpora európskej a európskej nezávislej produkcie je v smernici o audiovizuálnych mediálnych službách formulovaná v zásade rovnako „pokiaľ je to možné a vhodnými prostriedkami“. 
 	O 	A 	Návrh zákona upravený v zmysle pripomienky. 	
RVR 	k bodu 6 - c.2 
V bode 6 navrhujeme doplniť do § 27a ods. 2 za slová „je povinný poskytnúť rade na požiadanie“ slová „štatistiku podľa § 16 ods. 4 a“. 

Odôvodnenie: V zmysle pripomienky k bodu 2 sa spresňuje povinnosť pre poskytovateľa audiovizuálnej služby na požiadanie pre efektívnu kontrolu dodržiavania povinnosti podľa § 27a ods. 1. 
 	O 	A 	Návrh zákona upravený v zmysle pripomienky. 	
RVR 	k bodu 6 - c.3 
Za bod 6 navrhujeme doplniť nový bod 7, ktorý znie: 

„Súčasné znenie § 28 sa mení na § 28 ods. 1 a zároveň sa dopĺňa nový odsek 2, ktorý znie: 

Ustanovenia § 27a sa nevzťahujú na audiovizuálne mediálne služby na požiadanie kde je určenie podielu európskych diel zameraním audiovizuálnej mediálnej služby na požiadanie úplne vylúčené. 

Doterajšie body 7,8 a 9 sa označujú ako body 8,9 a 10.“ 

Nový odsek 2 v § 28, rovnako ako u vysielateľov, oslobodzuje poskytovateľa audiovizuálnej mediálnej služby na požiadanie od danej povinnosti v prípade, ak plnenie tejto povinnosti nebude vzhľadom na zameranie (charakter a povahu) tejto služby možné. Nie je totiž dôvod, aby takéto oslobodenie existovalo u subjektov s prísnejším režimom regulácie (vysielatelia) a nie pri subjektoch, ktorých regulácia má byť aj z pohľadu implementovanej smernice menej prísna (poskytovatelia audiovizuálnej služby na požiadanie). 
 	O 	A 	Návrh zákona upravený v zmysle pripomienky. 	
Verejnosť 	 
Občianske združenie Slovenská asociácia pre káblové telekomunikácie (ďalej len „SAKT“) so sídlom Koceľova 18, 815 94 Bratislava združujúce 140 prevázkovateľov verejných elektronických komunikačných sietí a služieb z radov firiem, miest a obcí v rámci prebiehajúceho medzirezortného pripomienkovacieho konania k materiálu Ministerstva kultúry SR pod názvom „Návrh zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov“ týmto uplatňuje k tomuto materiálu zásadné pripomienky. 

1. V § 2 ods. 4 SAKT žiada ponechať slová „alebo v zmluvnej strane Európskeho dohovoru o cezhraničnej televízii, 8)“ a ponechať taktiež poznámka pod čiarou k odkazu 8. 

Odôvodnenie SAKT: Predkladateľ materiálu Ministerstvo kultúry SR nijako neodôvodnilo vypustenia uvedeného textu a poznámky pod čiarou odkazu zo zákona č. 308/2000 Z. z. a v znení neskorších predpisov. Navyše SAKT sa upozorňuje na skutočnosť, že vypustením uvedeného textu a poznámky pod čiarou tak ako to navrhuje predkladateľ materiálu Ministerstvo kultúry SR by došlo k porušeniu právneho rámca Európskej únie v oblasti rozhlasového a televízneho vysielania. 

2. V § 17 ods.1 SAKT žiada zmeniť text za písm. a) a b) nasledovne: 

a) zabezpečiť pri obsadzovaní kanálov v telekomunikačnej sieti alebo na telekomunikačnom zariadení aby do základnej programovej ponuky boli zaradené programové služby vysielateľov na základe zákona a vysielateľov s licenciou viažucou sa na verejný záujem, ktoré možno prijímať bežným prijímacím zariadením v mieste príjmu na telekomunikačné zariadenie, a to obojstranne bezplatne; za taký príjem sa nepovažuje príjem kódovaných programových služieb a programových služieb, na ktorých príjem je potrebný osobitný prijímač okrem bežného rozhlasového prijímača alebo bežného televízneho prijímača, ani príjem digitálneho vysielania inej programovej služby ako vysielateľa na základe zákona, ktorá zároveň nie je monotypovou programovou službou, 26b), 

b) zabezpečiť pri obsadzovaní kanálov v telekomunikačnej sieti alebo na telekomunikačnom zariadení, aby do základnej programovej ponuky bola bezplatne zaradená programová služba vysielateľas licenciou na lokálne digitálne vysielanie televíznej programovej služby viazanej na verejný záujem, pre ktorej vysielanie bola v miestnom multiplexe dostupnom v mieste príjmu vyhradená verejná kapacita podľa osobitného predpisu, 26c) ak s týmto zaradením vysielateľ súhlasí, a tam, kde to zabezpečiť nie je možné, je prevádzkovateľ povinný pri obsadzovaní kanálov v telekomunikačnej sieti alebo na telekomunikačnom zariadení zabezpečiť, aby bol bezplatne vyhradený na lokálne vysielanie viazané na verejný záujem jeden kanál prístupný verejnosti v základnej programovej ponuke, na ktorom sa nesmie bez súhlasu prevádzkovateľa retransmisie vysielať reklama ani telenákup; ak bola verejná kapacita v miestnom multiplexe dostupnom v mieste príjmu vyhradená podľa osobitného predpisu 26c) pre viacero programových služieb viazaných na verejný záujem bezplatne alebo pre viacero programových služieb viazaných na verejný záujem, z ktorých ani jednej nebola verejná kapacita vyhradená bezplatne, môže prevádzkovateľ retransmisie rozhodnúť, ktorú z nich zaradí do základnej programovej ponuky, inak do základnej programovej ponuky zaradí tú programovú službu viazanú na verejný záujem, pre ktorej vysielanie bola v miestnom multiplexe dostupnom v mieste príjmu vyhradená verejná kapacita podľa osobitného predpisu 26c) bezplatne, 

Odôvodnenie SAKT: V Slovenskej republike sa dňa 22.12.2009 začalo pravidelné digitálne terestriálne televízne vysielanie DVB-T. Čiže uvedeným dňom sa v zmysle zachovania technologickej neutrality a neutrality služieb jednotlivé vysielacie platformy DVB-T, DVB-C, DVB-S a IPTV stali rovnocennými. Bezodplatné a povinné šírenie komerčných televíznych staníc, ktoroukoľvek vysielacou platformou nemôže štát uložiť ako cieľ verejného záujmu. V súlade so smernicou Európskeho parlamentu a Rady č. 2002/22/ES o univerzálnej službe a právach užívateľov týkajúcich sa elektronických komunikačných sietí a služieb členské štáty zaisťujú pravidelné preskúmanie uložených povinností, tzn. či sú splnené všetky podmienky pre uloženia povinnosti pre poskytovanie univerzálnej služby (t. j. aj „must carry“), hlavne či je stále potrebné uloženie určitej povinnosti k dosiahnutiu vymedzených cieľov verejného záujmu, pričom prieskum musí byť uskutočnený s ohľadom na vývoj trhu a technológií a s prihliadnutím k ochrane záujmov dotknutých subjektov. S príchodom nevyhnutnosti prechodu obyvateľstva Slovenskej republiky na digitálne terestriálne televízne vysielanie DVB-T je pre prevádzkovateľov retransmisie prostredníctvom KDS, MMDS a IPTV sietí veľmi dôležité, aby povinnosť „must carry“ čo najskôr zanikla, resp. bola obmedzená iba na verejnoprávnu službu a to v zmysle technologickej neutrality a neutrality služieb jednotlivých vysielacích digitálnych platforiem tak, ako je to praxou už v iných členských štátoch Európskej únie. Navrhujeme preto, aby sa tak stalo aj v Slovenskej republike už k termínu od 1. januára 2013. 

3. V § 17 ods. 1 SAKT žiada vypustiť písm. c), pričom doterajšie písmená d) až h) sa 
označujú ako písmená c) až g) 

Odôvodnenie SAKT: Vzťah vysielateľa a prevádzkovateľa retransmisie je vzťahom čisto súkromnoprávnej povahy. Tento vzťah je regulovaný ich vzájomnou dohodou a Autorským zákonom. Týmto návrhom sa odstraňuje duplicita súhlasu vysielateľa, nakoľko súhlas vysielateľa s použitím jeho vysielania je výlučne majetkovým právom vysielateľa, ktoré je vyjadrené jednak v legislatívnych aktoch ES (smernica 2006/115/ES), medzinárodných dohodách (Medzinárodný dohovor o ochrane výkonných umelcov, výrobcov zvukových záznamov a vysielateľov (Rímsky dohovor) ako aj vo vnútroštátnej právnej norme (Autorský zákon). Udelenie súhlasu k použitiu alebo zákaz použitia vysielania je teda aktom spadajúcim do súkromnoprávnej roviny vzťahu vysielateľ a prevádzkovateľ retransmisie. Obdobná úprava je zakotvená napr. aj v Českej republiky. 

4. V § 57 ods. 2 SAKT žiada vypustiť písm. d), pričom doterajšie písm. e) až i) sa 
označujú ako písmená d) až h) 

Odôvodnenie SAKT: Predkladanie súhlasu spoločne so žiadosťou o registráciu retransmisie nie je obvyklou podmienkou pre tento akt ani v okolitých štátoch, napr. v Českej republike sa takáto podmienka nevyžaduje vôbec. Vyžadovanie tejto podmienky je navyše v poslednom čase predmetom diskusie odbornej aj laickej verejnosti. Plnenie tejto povinnosti je obchádzané prevádzkovateľmi retransmisie tým, že títo sa registrujú v štátoch kde sa plnenie tejto povinnosti nevyžaduje (napr. ČR), hoci reálne dochádza k poskytovaniu služby retransmisie na území SR. Takáto skutočnosť negatívne ovplyvňuje tu usadených a registrovaných prevádzkovateľov retransmisie a narušuje podmienky hospodárskej súťaže, má negatívny dopad na hospodárstvo SR, ako aj príjmy Audiovizuálneho fondu, ktorému prevádzkovatelia retransmisie registrovaní v SR odvádzajú časť svojich príjmov a z ktorého sú ďalej financované vybrané aktivity na podporu audiovizuálnej tvorby. Navrhovanou zmenou sa predovšetkým zrovnoprávnia v SR usadení prevádzkovatelia retransmisie s prevádzkovateľmi, ktorí sú síce formálne registrovaní mimo SR, avšak reálne priamo alebo nepriamo poskytujú retransmisiu na území SR. V prípade, ak by k poskytovaniu retransmisie dochádzalo v rozpore s právnym poriadkom existuje dostatok možností ako tento stav napraviť prostriedkami súkromnoprávnej povahy. Vypustenie predkladania vyhlásenia pôvodného vysielateľa o tom, že súhlasí s retransmisiou svojej programovej služby súvisí aj s navrhovanou zmenou uvedenou v bode 1 tohto návrhu. 

5. V § 60 SAKT žiada vypustiť odsek 9. 

Odôvodnenie SAKT: Jedná sa o legislatívno-technickú zmenu spôsobenú zmenou požadovanou v zásadnej pripomienke bodu 5. 

6. V § 63 ods. 1 písm. d) SAKT žiada zmeniť text za písm. d) nasledovne: 

d) si prevádzkovateľ retransmisie nesplnil svoju povinnosť podľa § 17 ods. 1 písm. d). 

Odôvodnenie SAKT: Jedná sa o legislatívno-technickú zmenu spôsobenú zmenou požadovanou v zásadnej pripomienke bodu 5. 

7. V § 67 ods. 1 písm. a) a b) SAKT žiada zmeniť text za písm. a) a b) nasledovne: 

a) nesplnil povinnosti ustanovené v § 17 ods. 1 písm. a) až c) a g), 
b) neoznámil zmenu údajov uvedených v žiadosti o registráciu retransmisie v určenej lehote 
podľa § 60 ods. 1 a 8, 

Odôvodnenie SAKT: Jedná sa o legislatívno-technickú zmenu spôsobenú zmenou požadovanou v zásadnej pripomienke bodu 5. 

V Bratislave dňa : 26.6.2012 

S úctou 

–––––––––––––––––––– 
JUDr. Ivan Husár 
viceprezident SAKT 
 	O 	N 	K pripomienke 1. - poznámka pod čiarou k odkazu 8 bola v texte zákona ponechaná. Zvyšok pripomienky nemožno akceptovať. Vypustením textu navrhovaného v bode 1 materiálu v žiadnom prípade nedochádza k porušeniu právneho rámca Európskej únie v oblasti rozhlasového a televízneho vysielania. Práve naopak, dôvodom, prečo sa navrhuje prijatie tejto právnej úpravy je odstránenie pochybností Európskej komisie o tom, či Slovenská republika dôsledne transponovala smernicu o audiovizuálnych mediálnych službách. Podrobnejšie zdôvodnenie navrhovanej právnej úpravy je uvedené vo všeobecnej aj osobitnej časti dôvodovej správy. 
K pripomienkam 2.-7. - pripomienky neboli akceptované z dôvodu, že sú nad rámec navrhovanej právnej úpravy.